पाकिस्तान में ड्रोन हमला, 19 मरे  
पाकिस्तान के उत्तरी वजीरिस्तान कबायली जिले में संदिग्ध आतंकी प्रशिक्षिण शिविर को निशाना बनाकर किए गए ड्रोन हमले में कम से कम 19 लोग मारे गए।
पाकिस्तान के उत्तरी वजीरिस्तान कबायली जिले में बुधवार को संदिग्ध आतंकवादी प्रशिक्षिण शिविर को निशाना बनाकर किए गए ड्रोन हमले में कम से कम 19 लोग मारे गए।  समाचार चैनल 'जियो टीवी' के अनुसार अधिकारियों ने बताया कि शावल इलाके के जॉयनराई गांव में स्थानीय समयानुसार बुधवार सुबह करीब सात बजे यह कार्रवाई हुई।  एक वरिष्ठ रक्षा अधिकारी ने बताया, "उत्तरी वजीरिस्तान में अमेरिकी ड्रोन ने एक संदिग्ध आतंकवादी शिविर पर पांच मिसाइलें दागीं। इस हमले में 19 आतंकवादी मारे गए।"  एक अन्य अधिकारी ने हमले और इसमें मरने वाले आतंकवादियों की संख्या की पुष्टि की।